text: Lejlighed raseret af eksplosion
  19 marts 2011 kl. 13.11
  En lejlighed i Horsens blev fredag aften raseret af en eksplosion og efterfølgende brand.
  Klokken cirka 20.10 fredag aften lød der et brag i Vestergade i Horsens. 
  Vidner har forklaret, at to mænd i henholdsvis en rød og en orange hættetrøje knuste et vindue og kastede en genstand ind i lejligheden. 
  Herefter skete eksplosionen og røg og flammer væltede ud.
  Der var ingen personer til stede i lejligheden. 
  Vidner forklarer også, at de to mænd flygtede fra stedet til Bülowsgade, hvor en tredje mand i en mørk bil ventede på dem. 
  De kørte fra stedet i ukendt retning.
  